SAWAD เด้ง 4% ลุ้นกำไรปีนี้โต 20% รับสินเชื่อขยายตัว โบรกเคาะเป้า 71.50 บ.
SAWAD เด้ง 4% ลุ้นกำไรปีนี้โต 15-20% ตั้งเป้าพอร์ตสินเชื่อขยายตัว 20%-30% และคุม NPL อยู่ที่ 3-5% โบรกแนะ “ซื้อ” เป้า 71.50 บ.
SAWAD เด้ง 4% ลุ้นกำไรปีนี้โต 15-20% ตั้งเป้าพอร์ตสินเชื่อขยายตัว 20%-30% และคุม NPL อยู่ที่ 3-5% โบรกแนะ “ซื้อ” เป้า 71.50 บ.
16 มี.ค. 2565

ผู้สื่อข่าวรายงานว่าวันนี้ (16 มี.ค. 2565) ราคาหุ้นบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 15:16 น. อยู่ที่ระดับ 56.75 บาท เพิ่มขึ้น 2.25 บาท หรือ 4.13% โดยทำจุดสูงสุดที่ 57.25 บาท และทำจุดต่ำสุดที่ 55.25 บาท ด้วยมูลค่าการซื้อขาย 548.44 ล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ (16 มี.ค. 2565) ว่า ปี 2565 ตั้งเป้าพอร์ตสินเชื่อโต 20-30% ส่วนกำไรโต 15- 20% และคุม NPL อยู่ที่ 3-5% เชื่อปีนี้น่าจะกลับมาเติบโตได้ดีขึ้น อีกทั้งบริษัทฯ กำลังเจรจากับธนาคารเพื่อจัดตั้งบริษัทบริหารสินทรัพย์คาดช่วยหนุนรายได้ปละกำไรปีนี้ นอกจากนี้มี Hidden value จากการเตรียมนำ SCAP บ.ลูก ที่ SAWAD ถือ 65% ซึ่งเข้า SET ปีนี้ แนะนำ “ซื้อ” ราคาเป้าหมาย 71.50 บาท